|  |  |  |  |
| --- | --- | --- | --- |
| Atbildīgais  | Ministru prezidents |   | Krišjānis Kariņš |
|  |  |  | (vārds, uzvārds) |
| Datums | 16.05.2023. |
| Autors | Valsts kanceleja |  |

|  |  |
| --- | --- |
| Sagatavotājs:Eiropas Savienības (ES) lietu koordinators | Pārresoru koordinācijas departamentaAttīstības plānošanas nodaļas konsultante **Māra Sīmane**Pārresoru koordinācijas departamentaAttīstības uzraudzības un novērtēšanas nodaļaskonsultante **Sanita Kalnača** |
|  |  |
|  | (amats, vārds, uzvārds) |
|  |  |

|  |  |
| --- | --- |
| E-pasta adrese | mara.simane@mk.gov.lv; sanita.kalnaca@mk.gov.lv; vladislavs.vesperis@mk.gov.lv; |
| Tālruņa numurs | 67082923/29461830; 67082994; 67082812 |

#### Pozīcija Nr.1

 **par Padomes secinājumu projektu**

**“Eiropas Savienība – pusceļā uz Dienaskārtība 2030 ieviešanu”**

*The EU at the half-time of the implementation of the 2030 Agenda - Draft Council conclusions*

|  |  |
| --- | --- |
| Stadija | Sākotnējā pozīcija |
| Atsauces uz ES dokumentiem | WK5669/2023INIT; COM (2016) 739; 14626/19; EUCO 8/17; EUCO 13/18 |

|  |
| --- |
| 1. ES tiesību akta projekta/ izskatāmā jautājuma īss apraksts |
| Padomes secinājumu projekts (turpmāk – Padomes secinājumi) “Eiropas Savienība – pusceļā uz Dienaskārtība 2030 ieviešanu” sniedz dalībvalstu viedokli Vispārējo lietu padomei par to, kādā veidā Eiropas Savienības institūcijām turpināt Dienaskārtības 2030 integrēšanu tās darbībā. Padomes secinājumus plānots pieņemt 2023.g. 27. jūnija Vispārējo lietu padomē, lai virzītu Eiropas Komisijas politikas plānošanu un darbību ar skatu uz ANO Dienaskārtības 2030 (turpmāk - Dienaskārtība 2030) un ANO Ilgtspējīgas attīstības mērķu (turpmāk - IAM) sasniegšanu atlikušajos septiņos gados līdz 2030. gadam.Padomes secinājumi sastāv no sadaļām: 1) Eiropas Savienības Padome (ievads); 2) Eiropas Savienības Padome ANO IAM galotņu tikšanās priekšvakarā; 3) Par periodiskiem pārskatiem ANO Augsta līmeņa politikas foruma (turpmāk - ALPF) ietvarā; 4) Darba un dialoga stiprināšana starp Padomi un Komisiju un Eiropas Savienības padomi; 5) Visas sabiedrības iesaistes stiprināšana.Padomes secinājumi tiek apstiprināti pirms:* 2023.g. jūlija ANO ALPF, kura ietvaros Eiropas Savienība sniegs Eiropas Brīvprātīgo ziņojumu par ANO IAM īstenošanu,
* 2023.g. septembra ANO Ģenerālās asamblejas kārtējās (ik pa četriem gadiem) galotņu tikšanās par progresu ANO IAM sasniegšanā. Tās ietvaros dalībvalstis tiek aicinātas nākt klajā ar papildu apņemšanām iekšpolitiski un ārpolitiski, tāpat apliecināt savu gatavību ieguldīt resursus ANO IAM sasniegšanā.

Padomes secinājumu **ievaddaļā** Padome uzsver, ka Eiropas Savienība un tās dalībvalstis konsekventi atbalsta Dienaskārtības 2030 un tās ANO IAM īstenošanu. “Eiropas Savienība – pusceļā uz Dienaskārtības 2030 ieviešanu” ir pamatota ar 2017.g. jūnija, 2019.g. aprīļa, 2019.g. decembra un 2021.g. jūnija padomes secinājumiem, kā arī 2018.g. Eiropadomes secinājumiem.Ilgtspējīga attīstība nav iespējama bez miera, un Padome nosoda Krievijas nepamatoto pilna mēroga militāro agresiju pret Ukrainu, kā arī izsaka solidaritāti Ukrainai un tās tautai. Ilgtspējīgas attīstības progress tiks panākts, ja turpmākā rīcība būs: 1) pierādījumos balstīta, 2) “transformatīva” (game-changing, transformative interventions), 3) stiprinās noturību (resilience) pret dažādām krīzēm.Aicina ANO IAM samita ietvaros pārskatīt rīcību, lai paātrinātu visu ANO IAM sasniegšanu. **Sadaļā** par Eiropas Savienības Padomi ANO IAM galotņu tikšanās priekšvakarā Padome:* Aicina dalībvalstīm un iesaistītajām pusēm īpašu uzmanību pievērst zinātnieku sagatavotajam 2023.gada **Globālajam ilgtspējīgas attīstības ziņojumam** (turpmāk -GSDR) un tā rekomendācijām, kuras ziņojumā tiek identificētas kā *atslēgas*, lai panāktu tādu transformatīvu pāreju, kas ir nepieciešama IAM sasniegšanai.

Jau iepriekš Padome aicināja Komisiju izmantot 2019.gada ANO Globālās ilgtspējīgas attīstības ziņojuma noteiktos **sešus sākumpunktus** – (angl. entry points) un četras pārmaiņu sviras (angl. levers of change), izstrādājot Dienaskārtības 2030 un tā IAM ieviešanas stratēģiju. Šādus neatkarīgo zinātnieku grupas ziņojumus izstrādā ANO vajadzībām reizi četros gados, lai virzītu pierādījumos balstītu politiku. * Vēlreiz apstiprina ES kopīgo apņemšanos sniegt **0.7% no NKP** kā oficiālo attīstības palīdzību, kā arī mobilizēt visus iespējamos finanšu resursus, atbilstoši Adisabebas rīcības programmai un samazināt barjeras valstīm ar zemiem attīstības rādītājiem.
* Aicina ANO sagatavot īsu **politisko deklarāciju**, kā arī augsta līmeņa vadlīnijas, kuras ņemtu vērā GDSR rekomendācijas.
* Aicina ANO sekretariātu sadarboties ar ANO dalībvalstīm, lai nodrošinātu, ka rīcība, kas izriet no ANO ģenerālsekretāra ziņojuma **“Mūsu kopējā darba kārtība”** (*Our Common Agenda*) un tā Augsta līmeņa padomdevēja padomes rekomendācijām ir vērstas uz Dienaskārtības 2030 mērķu sasniegšanu.

**Sadaļā** par periodiskiem pārskatiem, kas gatavoti ANO ALPF vajadzībām, padome:* Aicina ziņotājus **būt atklātiem**, izmantot pierādījumus un rīkoties.
* Atbalsta to, ka **Komisija sniegs savu pirmo ziņojumu ANO** par IAM īstenošanu.
* Ņem vērā to, ka Komisijas ziņojums apraksta un vērtē līdzšinējo progresu, taču, lai būtu lielāks progress, nepieciešama integrēta, stratēģiska, mērķtiecīga un visaptveroša pieeja, **kas liek pamatus turpmākajam Komisijas darbam**.
* Aicina Komisijai sniegt **ANO jaunu ziņojumu katrā likumdošanas ciklā**, t.sk. līdz 2027.gadam, pirms nākamā ANO IAM samita.
* [nav vēl izvērsts] Aicina, īstenojot ANO IAM, ievērot politikas saskaņotību un iespējamās papildu sekas.

**Sadaļā** parDarba un dialoga stiprināšanu starp Padomi un Komisiju un Eiropas Savienības padomi:* Padome aicina **stiprināt sadarbību** starp Komisiju un attiecīgās Padomes struktūrām, kā arī citām struktūrām, piemēram, Eiropas Parlamentu, EĀDD un Eurostat, lai uzlabotu politikas saskaņotību un paātrinātu ANO IAM ieviešanu.
* Padome apņemas izpētīt, kā vislabāk izveidot strukturālu gada darba ciklu Padomē ar **izmēģinājuma projektu**, kas sāktos ar nākamās *Komisijas gada darba programmu 2023.–2024*. *gadam* publicēšanu. Padome sekotu līdzi atlasītajiem Komisijas priekšlikumiem, kuriem ir vislielākā ietekme uz tiem IAM, kuru progress [Eiropas Savienībā un tās ārpolitikā] notiek ar mērenu vai negatīvu tendenci. Tos pārskatītu, izmantojot labāka regulējuma instrumentu kopumu (*Better Regulation Toolkit*) sadarbībā ar Komisiju un iesaistītajām pusēm. Rezultātā, pirms atlasīto priekšlikumu oficiālās publikācijas, Padome sniegtu Komisijai kopsavilkumu par priekšlikuma gaidāmo ietekmi uz ANO IAM sasniegšanu.
* Padome apņemas pēc katra Eurostat ziņojuma par ANO IAM publiskošanu sniegt Komisijai rakstiskas rekomendācijas par tiem IAM, kuru progresa tendences ir mērenas vai negatīvas, kā arī pieprasīt regulāru dialogu ar Komisiju par gadskārtējo Eurostat IAM uzraudzības ziņojumu pirms Komisijas gada darba programmas apstiprināšanas.

Sadaļā par **Visas sabiedrības iesaistes stiprināšanu**Padome:* Uzsver, ka sadarbība starp dažādām pusēm ir svarīga, jo atbildība par ANO IAM ir dalīta atbildība, kurā iesaistāma visa sabiedrība.
* Aicina Komisijai, ņemot vērā gūtās atziņas par savā laikā izveidoto Daudzu ieinteresēto personu platformu (*Multi-stakeholder platform*), atjaunot šādu sadarbības platformu, kurā būtu iekļautas iesaistītās puses, kas strādā pie IAM gan ES ietvaros, gan arī pasaulē. Tās dalībnieki piedalītos gan IAM īstenošanas uzraudzībā, pārrunātu Eurostat uzraudzības ziņojumus, tiktu iesaistīti jaunu iniciatīvu ilgstpējīgas attīstības ietekmes izvērtēšanā, u.c.
* Mudina pusēm Padomē sadarboties, īpaši attiecībā uz tādiem specifiskiem, cikliskiem procesiem kā ALPF galveno vēstījumu izstrāde, ES pusēm izmantot šos vēstījumus, kā arī piedāvā galvenos vēstījumus apstiprināt Padomē.
* Uzskata, ka visāda veida dalībvalstu informācijas apmaiņas, tostarp neformālas apmaiņas, veicinās sadarbību ANO IAM ieviešanā.

Cita starpā, viens no 2023.gada ziņojuma atslēgas ieteikumiem ir “transformācijas paātrināšana” atbilstoši 2019.gada ANO Globālās ilgtspējīgas attīstības ziņojumā[[1]](#footnote-2) noteiktajiem sešiem sākumpunktiem:1. Cilvēku labklājības un spēju veicināšana;
2. Virzība uz ilgtspējīgu un taisnīgu ekonomiku;
3. Pārtikas sistēmas un uztura modeļu pārskatīšana un reorganizēšana;
4. Enerģētikas sistēmu dekarbonizācija;
5. Pilsētu un piepilsētu attīstības atbalstīšana;
6. Mūsu kopīgā vide.

kā arī izmantojot četras pārmaiņu sviras (angl. levers of change): 1) pārvaldība, 2) ekonomika un finanses, 3) individuālā un kolektīvā rīcība, 4) zinātne un tehnoloģijas.Jau iepriekš Padome aicināja Komisiju izmantot 2019.gada ANO Globālās ilgtspējīgas attīstības ziņojuma noteiktos **sešus sākumpunktus** – (angl. entry points) un četras pārmaiņu sviras (angl. levers of change), izstrādājot Dienaskārtības 2030 un tā IAM ieviešanas stratēģiju. Šādus neatkarīgo zinātnieku grupas ziņojumus izstrādā ANO vajadzībām reizi četros gados, lai virzītu pierādījumos balstītu politiku.  |
| Balsošanas kārtība. ES tiesību akta izdošanas/jautājuma izskatīšanas juridiskais pamatojums  |
| Vienprātība. |
| 2. Situācija Latvijā  |
| Ministru kabinets 2022.g. 17.maijā MK sēdē izskatīja **otro**[Ziņojums Apvienoto Nāciju Organizācijai (ANO) par ilgtspējīgas attīstības mērķu (IAM) ieviešanu.](https://pkc.gov.lv/sites/default/files/inline-files/PKCzin_1305042022_LV_ANO_IAM_pdf_1.pdf)To sagatavoja Pārresoru koordinācijas centrs sadarbībā ar ministrijām un citām iesaistītajām pusēm. 2022. gada jūlijā Izglītības un zinātnes ministre - Anita Muižniece Ziņojumu prezentēja ANO Augsta līmeņa politikas forumā Ņujorkā, uzsverot, ka ilgtspējīga attīstība nav iespējama bez miera, kā arī nosodot Krievijas neizprovocēto agresiju pret Ukrainu.1. NODAĻĀ aprakstīti galvenie notikumi, kas ietekmējuši IAM aktualitāti nacionālās politikas plānošanā laika posmā no 2018.-2022.gadam.2. NODAĻĀ novērtētas IAM mērķu sasniegšanas tendences to apakšmērķu līmenī. Uzskaitītas konkrētas darbības, kas veiktas pēdējos gados, kā arī minētas būtiskas jaunas darbības un reformas. Skaidrots, ko Latvija dara, lai atbalstītu mērķu īstenošanu citās valstīs. Nodaļa papildināta ar labās prakses piemēriem, pārdomām par iekļaušanas tēmu un izaicinājumiem, kas vēl sasniedzami. 3. NODAĻĀ sniegts koncentrēts ieskats aktīvo pušu viedokļos par to, kādi ir jaunā plānošanas perioda būtiskākie izaicinājumi, kuriem nepieciešami papildu ieguldījumi, un priekšlikumi, kā pilnveidot, paplašināt un veicināt Latvijas ieguldījumu IAM īstenošanā Latvijā un starptautiski kopumā. 4. NODAĻĀ izcelti trīs Latvijas sabiedrībā mazāk zināmi instrumenti, kas var paātrināt IAM ieviešanu gan Latvijā, gan citur pasaulē, proti, ilgtspējīgas finanses, kultūra kā brīva telpa zināšanu pārnesei un dialogam, kā arī misiju pieeja kompleksu sistēmu pārvaldībai.Biedrība **“Latvijas platforma attīstības sadarbībai”** (turpmāk - LAPAS) direktore Inese Vaivare arī ziņoja ANO ALPF. LAPAS ziņojumā par sabiedrības noturību apkopoti nevalstisko organizāciju viedokļi par IAM ieviešanu Latvijā: <https://lapas.lv/en/resources/petijumi-viedokli-zinojumi/petijumi/nvo_iam_zinojums_2022/assets/CSO_SDGsReport_2022_LAPAS_En.pdf>2022.g. 14.jūlijā ANO ALPF ietvaros notika tiešsaistes pasākums “Bibliotēkas un muzeji kā droša telpa dialogam un informācijas pratībai”, kuru īstenoja Kultūras ministrija sadarbībā ar Pārresoru koordinācijas centru, UNESCO Latvijas Nacionālo komisiju, Starptautiskās Muzeju padomes Latvijas Nacionālo komiteju (ICOM) un Starptautisko bibliotēku asociāciju un institūciju federāciju (IFLA): <https://www.youtube.com/watch?v=eWo7fuGbYsw>2023.gada 1.martā ANO IAM jautājumu koordinējošā institūcija Latvijā - Pārresoru koordinācijas centrs tika iekļauts Valsts kancelejā kā Pārresoru koordinācijas departaments Attiecīgi, informācija par Latvijas pieeju ANO IAM ieviešanā ir sabiedrībai brīvi pieejama: <https://www.mk.gov.lv/lv/iam-istenosana-latvija>2023.gada 24.martā Valsts kontrole publiskoja ziņojumu “*Vai Latvijā ir izveidoti priekšnosacījumi ANO ilgtspējīgas attīstības mērķu sasniegšanai”.*  2023.gada 20.-26.septembra nedēļā arī Latvijā notiks Eiropas Ilgtspējīgas attīstības nedēļa.2023.g. 18.-19. septembra ANO galotņu tikšanās būs veltīta Dienaskārtība 2030 jautājumiem (*SDG Summit*), parasti ANO ĢA piedalās Latvijas Valsts prezidents.2021. gada 14. aprīlī Ministru kabinets apstiprināja Attīstības sadarbības politikas pamatnostādnes 2021.-2027. gadam, kurā viens no gaidāmajiem rezultātiem ir OAP apjoma palielināšana līdz 0.23% līdz 2027.g., tiecoties palielināt OAP apjomu līdz 0.33% no NKI.

|  |
| --- |
| **2. Pildot OAP saistības, Latvija tiecas palielināt OAP apjomu līdz 0.33% no NKI līdz 2030.gadam** |
| Rezultatīvais rādītājs | 2019 | 2021 | 2022 | 2023 | 2024 | 2025 | 2026 | 2027 |
| 1. Latvijas OAP apjoms (% no NKI) | 0.1% | 0.11% | 0.13% | 0.15% | 0.17% | 0.19% | 0.21% | 0.23% |

 |
| Ietekme uz budžetu  |
| Pozīcijai nav tiešas ietekmes uz nacionālo budžetu, budžeta finansējums ir paredzēts. |
| 3. Latvijas Republikas pozīcija |
| Latvija atbalsta Padomes secinājumu apstiprināšanu. Latvija pozitīvi vērtē zinātnieku secinājumus par ANO IAM īstenošanas paātrināšanu, kā arī Latvija atbalsta un novērtē Padomes aicinājumu dalībvalstīm un iesaistītajām pusēm ņemt vērā zinātnieku sagatavotās 2023.gada **Globālās ilgtspējīgas attīstības ziņojuma** (GSDR) rekomendācijas, jo īpaši to IAM sasniegšanā, kuru sasniegumi nacionālā līmenī ir nepietiekami. Latvija elastīgi interpretē rekomendāciju attiecībā uz noteiktajiem **sešiem sākumpunktiem** kā organizatorisko ietvaru nacionālajai ANO IAM īstenošanas stratēģijai. Latvija ANO IAM īstenošanu virza caur Latvijas attīstības plānošanas sistēmu, par ko panākta vienošanās un ir plānota līdz 2027.gadam. Sākumpunkti ir lietderīgi analītiskajām vajadzībām, taču arī reģionālajā tvērumā, piemēram, miers ir sākumpunkts. Latvija piekrīt ka nepieciešams **izmēģinājuma projekts**, kura ietvaros Padome sekotu līdzi atlasītajiem Komisijas priekšlikumiem ar vislielāko ietekmi uz tiem IAM, kuru progress Eiropas Savienībā un tās ārpolitikā notiek ar mērenu vai negatīvu tendenci. Pirms atlasīto priekšlikumu oficiālās publikācijas, Padome sniegs Komisijai kopsavilkumu par priekšlikuma gaidāmo ietekmi uz ANO IAM sasniegšanu. Latvija uzskata, ka izmēģinājuma projekts sniegs nozīmīgu ieguldījumu efektīva un operacionāla procesa izveidošanā.Latvija uzskata, ka uzlabota daudzpusēju ieinteresēto personu platformas (multi-stakeholder platform) izveidošana sniegs pozitīvu ieguldījumu IAM īstenošanas uzraudzībā.Tāpat Latvija uzskata, ka NVO ir laicīgi un atklāti jāiesaista HLPF ziņojumu sagatavošanā. |
| - |
| 4. Citu ES dalībvalstu viedokļi |
| - |
| 5. ES institūciju viedokļi |
| - |
| 6. Saskaņošana |
| Saskaņota ar visām ministrijām un nosūtīts zināšanai Valsts kontrolei. |
| Atšķirīgie viedokļi |
| Nav saņemti |
| 7. Saskaņošana ar Saeimas Eiropas lietu komisiju |
| - |
| 8. Konsultācijas ar nevalstiskajām organizācijām un sociālajiem partneriem |
| Latvijas Pilsoniskā alianse, biedrība LAPAS, Latvijas Brīvo arodbiedrību savienība, Latvijas Pašvaldību savienība, Latvijas lielo pilsētu asociācija, biedrība Eiropas kustība Latvijā.  |
| Saņemti priekšlikumi no biedrība LAPAS un Latvijas Pilsoniskās alianse. |

|  |  |
| --- | --- |
| Latvijas Republikas nacionālās pozīcijas arhīva numurs Valsts kancelejā  |  |

|  |  |
| --- | --- |
| Ministru prezidents | Krišjānis Kariņš  |
|  |  |
|  |  |

12.05.2023.

Māra Sīmane, 670829323

mara.simane@pkc.mk.gov.lv

Vladislavs Vesperis, 67082812

vladislavs.vesperis@pkc.mk.gov.lv

1. Independent Group of Scientists appointed by the Secretary-General, Global Sustainable Development Report 2019: The Future is Now – Science for Achieving Sustainable Development, (United Nations, New York, 2019). <https://sustainabledevelopment.un.org/content/documents/24797GSDR_report_2019.pdf>. [↑](#footnote-ref-2)